text: Darul Asyiki nyang geucalitra lam Taman Bustanussalatin bak abad keu 17 nyang nè jihilé nibak mata ië jabalul-a’la, blah röt arah magréb (barat), mungkén nyang geutanyoë turi jinoë da’irah Mata Ië, meunyö Darul Asyiki sampoë jinoë mantöng jeuët takalön nyang nan Kruëng Darôy.
text: #000001
text: Padang nyang luwah deungön meubatèë pelinggam nyang that cidah, geubôh nan Mideuën Khèrani (Medan Khairani). Bak teungöh nyan ba cöt (bukét) deungön meunara bak teumpat sôleutan neupiyôh-neuduëk, meulakab nan gunongan Meunara Peumata. Peurmata nyan geupeugöt nibak tamèh teumbaga, bubông pirak deungön curak sisék meuriya. Meuhiyah puncak nibak suwasa nyang meublé-blé meunyö keunöng cahya mata-uroë. Di dalam nyan peunoh deungön hiyasan nibak peurmata lheuëh nyan bak taman geununong nyan geupula meubagoë macam seunaman bungong lagèë bungong jeumpa, bungong ië maw'ö mirah ngön maw'ö putéh, seureuta srigadéng. Blah röt binèh beunangôn u arah kruëng na saboh bangku batèë meuuké nyang geulakab nan Keumbang Lèla Masyhadi, lom bak ulèë kruëng nyan na peterana batèë laén nyang meuwareuna nilam nyang geukheun Keumbang Seroja Berkerawang.
text: #000002